
Koka DAIŞ’ê rejîma Iranêye 



“Hugh Shelton” serokê pêşîn 
yê “Nawenda Hevpar ya 
Hêzên çekdar ên Amerîkayê”, 
di hevpeyvîna bi Televîzyona 
Bilombêrg re ragehand ku: 
“Rejîma îranê bo heyama 35 
salan wekî zirbavê DAÎŞ’ê 
kar kiriye, û ew karê ku 
rejîma îranê di navxwe de en- 
cam dide, heman ew kar e ku 
girûpa terorîstî ya DAÎŞ’ê li 


dijî xelkê cîhanê encam dide. 
Navbirî herwisa ragehand 
ku: “DAÎŞ berfirehtir dibe, 
û em jî li kok û binetara wê 
digerin, û em ducarî dikin, ku 
koka DAÎŞ’ê heman rejîma 
îranê ye”. 

Şaredarê pêşîn ê New York’ê 
Rûdî Colyanî jî di konfer- 
ansa Parîsê de ragehand ku 


alozkirina ewlehiya herêmê, 
faşîzma olî, û hewldan ji bo 
destpêregihîştin bi çekên na- 
vikî, rejîma îranê ji DAÎŞ’ê 
metirsîdartir kiriye. 

Ji aliyekî din ve, Wezîrê 
Parastina Amerîkayê jî, rage- 
hand ku rejîma îran û DAÎŞ 

Dozgerê Arjantînê ji serkomar bi guman e 



D ozgerê Arjantînê, 
serkomar tomet- 
bar kiriye bi vê 
ku xwastiye rola îranê di 


bombedanîna “Amya” de 
bipeçêve. 

Cirardo Polîsîta dozgerê 
Arjantînî ji dadwerê federal 
xwastiye ku li ser serkomara 
vî welatî li derheq tometa 
hewldanên wî ji bo peçavtina 
rola îranê di bombedanîna 
sala 1994’an ya navenda 
Cihûyan lêkolînê bike. 

Kirîstîna Firnandiz serkomara 
Arjantînê ew tomet ret kiriye, 


û dewleta wî jî ew lêkolîn ne 
demokratîk bi nav kiriye. 
Polîstiya li ser dosiyeyekê 
kar dike, ku berî wî, Albirto 
Nîsman dozgerê pêşîn yê wî 
welatî li ser kar dikir. 

Termê Nîsman roja 18’ê Çi- 
leya Paşîn a 2015’an, û berî 
vê ku xwe bigihîne dadgehê, 
û li dijî Firnandiz şahidiyê 
bide, di apartimana wî de 
hate dîtin. 



“Bo yekgirtinê li ser xalên siyasî 
yên kongireya 13’ê wekî bingeha 
rûniştinan, me li hev kiriye”. 



«Şehîdkirina herdu serkird- 
eyên PDKÎ wate Dr. Qasim- 
lo û Dr. Sadiq bo min pirr bi 
jan bûn». 



Çeka navikî, yan pereyê 
petrolê bo ser sifreyan! 


Rejîma îranê sedema sereke 
a çûna xortên Kurd bo nav 
DAÎŞ’ê 


Şanoya danûstandinên 
etomî û serkomarên 
îranê 


Diyardeya sinetkirina 
keçan di îranê de 

Sergotar 

Ziman 

Nahîd Husênî 

T u neteweyek û tu kulturek bi 
bê fakterên sereke yên şunasa 
xwe, zindî namîne, û kêm 
ninin ew neteweyên ku bi sedema ne- 
man û heliyana fakterên pêkhînerê wê 
şunasê, bi xwe jî di dirêjahiya dîrokê 
de hatine helandin, û heya navekjî ji 
wan nemaye. 

UNSCO’ê wekî rêkxirawa herî girîng 
a kulturî ya cîhanê, di vê derheqê de 
ragehandiye ku ji koma 6 hezar û 
heftsed zimanên cîhanê nizîk bi nîva 
wan ji nav diçine. 

Lewra ew rêkxistin û hinek j i rêkx- 
istinên din xwazyarê parastin, û 
zindîkirina zimanê daykî yê netewey- 
an in di hemû cîhanê de. 

Her ji bo girîngîdan bi vê arîşeya 
cîhanî roja 21 ’ê Şibatê wekî “Roja 
Cîhanî ya Zimanê Dayîkê” bi nav 
kiriye. 

Zimanê daykî wate ew ziman e ku 
zarok piştî jidayîkbûnê, wekî yekemîn 
ziman guhdar dibe, û pê diaxive, û 
ji riya vî zimanî ve digel malbat û 
civakê pêwendiyê digre. 

Man û geşekirina her zimanekî jî 
hevdem digel vê ku erka li ser milê 
deshilat û hikûmetê ye, erkeke girîng 
û berpirsayetiyeke mezin ya malbatê jî 
tê hesibandin. 

Neteweya Kurd heya îro rojê jî ser- 
barê hemû hewlên deshilata serbere- 
dayî û dîktator bi ser vê av û xakê de, 
bi hişyarî ve digel vê mijarê serederî 
kiriye. 

Hekî em avirekê li hewlên deshilatên 
zal bi ser nîştimana Kurdan de bidin, 
man û vegeşîna ziman û kultura Kurd- 
ewarî derencama xebateke dirêjheyam 
ya vê neteweya mexdûr e, ji bo man û 
parastina behayên neteweyî. 

Xebatek ku gellek qurbanî hilgirtiye, 
û heya wê roja ku ew ziman bi fermî 
bê nasîn, wê her qurbanî jê re bê 
dayîn, ji ber ku bo nasîna neteweyekê 
û şunasên neteweyî yên wê, pêwîst e 
ku em tuxmên pêkhînerê vê şunasê 
jî binasin, û parêzgariyê, lê bikin. Bi 
taybetî bo me Kurdan, nasîna pêkhat- 
eya şûnasa neteweyî bi armanca ber- 
girîkirin û parastin û nûjenkirina wê, 
xebateke bê rawestiyan dixwaze. 


Nivîskar û Fîlsûfê Firansî Bêrnard Hênrî Lêvî ser- 

s\ 

dana PDKI kir 



oja Şemî 25’ê Rêbendana 
sala 1393’an, Bêrnard Hên- 
rî Lêvî nivîskar, bîrmend 
û fîlsûfê Firansayê tevî heyetekê 
serdana Deftera Siyasî a PDKÎ kir, 
û ji aliyê heyeta PDKÎ bi serper- 
estiya birêz Mistefa Hicrî ve hatin 
pêşwazîkirin. 


Di despêkê de Bêmard Hênrî Lêvî 
basek kurt li ser armanca serdana xwe 
ji Deftera Siyasî a PDKÎ kir û piştre 
nêrîna xwe li ser rewşa Kurdistanê 
û şerê rêxistina terorîstî a DAÎŞ’ê 
û herweha guherînkariyên ku bi vê 
sedemê derketine holê derbirî, û di 
dawiya gotinên xwe de çend pirsyarek 
ji sekreterê giştî ê PDKI birêz Mistefa 


Hicrî kirin. 

Piştre birêz Mistefa Hicrî serbarê 
nîşandana kêfxweşiya xwe ji serdana 
heyeta mêhvan, bi hûrî lêkdan, siyaset 
û helwêstên Partiya Demokrat li ser 
mijarên siyasî, ji heyeta mêhvan re 
bas kir û bersiva pirsyarên navbirî 
dan. 



Yekîtiya Pîşeyî a Mamostayan derheq roja cîhanî a 


zimanê daykî daxûyaniyek belav kir 



ekîtiya Pîşeyî a Mamo- 
stayên Kurdistana îranê 
derheq roja cîhanî a zimanê 
daykî daxûyaniyek belav kir û tê 
de li ser çend mijarên germ û girîn 
tekez kir. 

Di daxûyaniyê de hatiye ku: 

Zimanê Kurdî wekî zimanê daykî ê 
me Kurdan, yek ji wan zimanan e ku 
bi dirêjahiya dîrokê ji aliyê dagirkerên 
cur bicur ve hewla bêrêzkirin û bêhêz- 


kirina vê hatiye dan. 

Ew baş dizanin ku tiliya xwe bixin ser 
çi, û kîjan bingehê bikin armanc. Ew 
baş dizanin ku zimanê Kurdî yek ji 
alavên herî girîng e ku bandor heye li 
ser çêbûna hesta hevpeywendî û mha 
hevbeşî ya dîrokî. Ew baş dizanin ku 
bihêzbûna ziman bi wateya bihêzbûna 
şiyana afrandin û perwerdekirina kes- 
atiyên bihêz tê. Eva jî bi wateya xwe 


radestnekirin û xwe bi kêm nezanînê 
tê. 

Dexûyanî herweha di paragrafek din 
de, wekî mamostayên çalak ên warê 
pîşeyî, mamostayên perwerde û fêrkir- 
inê, bi merema bidestxistina maf û 
daxwaziyên xwe û herweha nîşandana 
nerazîbûna xwe ji vê rewşa pir ji 
kirîzên curbicur ku pirsa perwerdê 
xistiye bin bandor û tehlûkeya xwe de, 
daxwazê ji hemû mamostayên Kurd- 
istana Rojhilat dikin ku hevdeng tevî 
tewahiya mamostayên seranserê îranê, 
di roja 3’yê Reşemeya sala 1393’an de 
(21 ’ê Şibatê), di mangirtina seranserî 
a mamostayên îranê de bi awayekî 
çalak pişikdariyê bikin, û ji çûyîna ser 
kilasên dersê xwe biparêzin. 

Yekîtiya Pîşeyî a Mamostayên Kurd- 
istana îranê di dawiyê de bi boneya 
roja cîhanî a zimanê daykî, pîrozba- 
hiyê ji hemû hemwelatiyên Kurd û tev 
zimanên din dike. 



Doma R: 1 

du metirsiyên micid in ji bo Amerî- 
kayê. Li gora rapora Routers, Hilk- 
tor Tîmirmen Wezîrê Karê Derve yê 
Arjantînê, di nameyekê de ji bo Con 
Kirî, hevkofê xwe yê Amerîkayî dax- 
waz kir ku dosyeya bûyera terorîstî ya 
sala 1994’an di Nawenda Cihûyan li 
Arjantînê (naskirî bi dosyeya Amya) 
bixe nav çarçoveya gotûbêjên navikî 
bi îranê re. Di rewşeke bi vî rengî de, 
û piştî dasepandina gemaroyên nû bi 


ser hinek ji nawend û kompanyayên 
ser bi rejîma îranê, û bi taybetî “Kom- 
panyaya Millî ya Neftkêş”, Xamineyî 
rêberê rejîma îranê Ragehand ku: 
“Hekî pirsa navikî, her bi vî awayî jî 
bi rê ve here, ku ew dixwazin, dîsan jî 
dorpêçên aborî nahêne rakirin, ji ber 
ku ew li dijî esla şoreşa me bi xwe 
ne”. 

Wî digel eşkerekirina dilgiraniya 
xwe ji dorpêçên aborî, daxwaz kir ku 


ew dibe pişta xwe bi dahatên petrolê 
qahîm nekin, û ragehand ku dahatên 
malyatî dibe cihê vê dahatê bigrin”. 

Mistefa Hicrî: “Bo yekgirtinê 

li ser xalên siyasî yên 
kongireya 13 y ê wekî 
bingeha rûniştinan, me li 
hev kiriye”. 



K urdistanmedia: Ajansa 

Anadolo, di destpêka meha 
Rêbendana sala ml393’an 
de, gotûbêjek digel birêz Mistefa Hicrî 
pêk aniye, ku tê de bas ji yekgirtina 
PDK û rewşa herêmê hatiye kirin ku 
deqa wê bi vî awayî ye: 

Sekreterê giştî yê PDKI Mistefa Hicrî 
di hevpeyvînekê de li derbarê pirsa 
yekgitina PDK dibêje: “Em dixwazin 
bi hûrî herin nav vî karî, û em naxwa- 
zin ku piştî yekgirtinê cudabûneke din 
rû bide”. 

Mistefa Hicrî ji Ajansa Anadolo re 
got: “Ya ku li derheq yekgirtinê de 
tê gotin, tiştekî nû 
nine, belkû doma wê 
tekoşînê ye ku nêzîkî 
du sal e me dest pê 
kiriye, û piştî vê ku di 
dawî kongireya xwe 
de yek ji rasipardeyan, 
hewldan bo yek- 
girtinê bû, me hewlên 
xwe çirtir kir, û me 
lêjneyek pêk anî, û me 
digel hevalên cudabûyî 
heya asta sekreterên 
herduk aliyan civîn pêk anîn”. 

Piştre qala vê kir ku: “Renge di vê 
hefteyê de, di navbera herduk aliyan 
di asta Deftera Siyasî de, bi amade- 
bûna herdu sekreteran bi rê ve here, 
bona vê ku çarçoveya kar, û hûrdeka- 
riyên wê bi giştî em bas bikin, û piştre 
jî lêjneyên me dirêjiyê bidin wan 
gotûbêjan. 

Sekreterê giştî yê PDKI di doma 
axivtina xwe de, li derheq vê pirsê de 
dibêje ku herdu aliyan li hev kirine ku 
xalên siyasî yên pesendkirî di kon- 
gireya berî cudabûnê de, bikin bingeh 
ji bo gotûbêjên xwe, û di vê derheqê 
de jî li ser navê hizb û arma xwe û 
çend tiştên din jî li hev kirine. 

Digel vê yekê de jî, ji bo diyarîkirina 


demê bo yekgirtinê, rêzdar Mistefa 
Hicrî weha dibêje: “Pêşbînîkirina 
demê gellekî zehmet e”. 

Wî amaje bi vê yekê jî kir ku îran 
bi yekgirina wan nerehet e, û di vê 
derheqê de dibêje: “Eslen cudabûn 
bi xwe jî, hekî rasterast jî nebe, bi 
awayekî ne rasterast destên îranê tê 
de hebûye. Komara îslamiya îranê ne 
tenê bo PDKI ku partiyeke sereke ye 
di rojhilata Kurdistanê de, ji yekgir- 
tina hemû Kurdan hez nake, û hemû 
kar û tekoşîna wê di hemû beşan de, 
ji bo cudahî û tûjkirina Kurdan li dijî 
hevûdu ye”. 


Sekreterê giştî yê PDKI Mistefa 
Hicrî ku partiya wî, yek ji partiyên 
herî kevn yê dijberî Komara îslamiya 
îranê ye, di vê hevpeyvînê de bas ji 
hebûna îstixbarata îranê di Herêma 
Kurdistanê de dike, û dibêje ku gellek 
zanyarî di ber destên wê de ne: “îran 
j i riya herdu konsulxaneyên xwe di 
Hewlêr û Silêmaniyê, û gellek cihên 
din bi awayekî veşartî karê sîxoriyê 
dike. 

Hebûna Komara Îslamî li hemû cihekî 
bo wergirtina zanyariyan niye, belkû 
bo têkdanê ye, ji ber ku îran ji riya 
balyozxaneyên xwe ve dixwaze ku 
bizane ku çawa dikare cudahiyan bixe 
nav refên partiyan de, û ji bo berjew- 
endiya xwe wan bi kar bîne”. 


Derheq şerê DAÎŞ’ê dibêje ku şeş me- 
han berî niha nêzîkî 5 hezar endamên 
Sipaha Quds baz dane aliyê îraqê, 
evajî xeynî hejmareke zafji efserû 
pisporan ku kar ji bo perwerdehiya 
arteşa îraqê dikin, dibêjin ku beşek zaf 
ji wan bi navê parastina mezargehên 
Şî’eyan di Kerbela, Necef û Samerayê 
hatine. 

Bi baweriya wî, ew hêz di herêmên 
cihê nakokiyê li Celewla û Se’diye û 
çend herêmên din de hatine cihgirki- 
rin. 

Mistefa Hicrî di doma axivtina xwe 


de, ji bo Ajansa Anadolo li derheq 
êrîşên DAÎŞ bo ser herêma Kurdistanê 
û bi awayekî diyarîkirî bo ser Mexmûr 
û Giwêr û nêzîkbûna wan li Hewlêrê, 
dibêje ku îranê DAÎŞ nêzîkî Hewlêrê 
kir, ji bo cezakirina Kurdan, ku 
heyamek bû bas ji serxwebûnê dikirin 
û dibêje: “Hatina DAÎŞ bo Hewlêrê û 
nêzîkbûna wan bi Mexmûr û Giwêr ji 
aliyê îranê ve, bemamerêjî jê re hatibû 
kirin, îranê xwast ku wan bîne vir û 
Kurdan ceza bike. 

Ji ber ku Kurdan gellek bas ji refe- 
random û serxwebûnê dikirin, lewra 
Komara Îslamî xwast ku Kurdan ceza 
bike”. 

Bas ji vê yekê jî dike ku piştî pêkana 
vê armancê, ji aliyê îranê ve, serokati- 
ya Herêma Kurdistanê wisa bilav kir. 


ku îran yekem welat bû ku alîkariya 
Herêma Kurdistanê kir li şerê li dijî 
DAÎŞ’ê. 

Mistefa Hicrî ji bo wan axivtinên xwe 
zû zû digot ku li gora zanyariyên wan. 
Wî herwisa got jî ku: “Zanyariyên me 
bas ji vê yekê dikin ku îran penaberên 
Efxanî perwerde dike, û piştre jî wan 
dişîne nav refên DAÎŞ’ê de”. 

Sekreterê giştî yê PDKÎ Mistefa Hicrî 
di doma axivtina xwe de li derheq 
sedema vekişiyana hêzên wan li şerê 
li dijî DAÎŞ’ê piştî beşdarbûneke kurt 
wisa dibêje: “Em wekî PDKI niha tu 
hêzeke me di şerê li dijî DAÎŞ 
de beşdar nine, ji ber ku em 
di destpêka şer û nêzîkbûna 
wan li Hewlêrê, me ama- 
deyiya xwe ji bo şandina hêz 
ji bo eniyên şer eşkere kir, û 
berpirsyarên Herêma Kurdis- 
tanê daxwaz li me kirin û me 
jî pêşwazî ji daxwaza wan kir, 
lê piştî heyameke kêm dax- 
waza vekişiyanê ji me kirin û 
em ji vekişiyan”. 

Li derheq sedema vê vekişiyanê jî 
Mistefa Hicrî dibêje: “îran hez nake 
ku hêzên partiyên Kurdan derbikevin, 
û renge daxwaza vekişiyanê jî her li 
ser daxwaza îranê bibe”. 

Mistefa Hicrî destpêkirina xebata 
çekdarî li dijî Komara îslamiya îranê 
niha bi hewce nizane, û rewşa siyasî 
ya herêmê bi baş nizane, û dibje: 

“Piştî hiloşîna rejîma Paşayetî û rage- 
handina xebata eşkere ya PDKI, me 
xebata çekdarî wekî şêweyek ji xebata 
li dijî Komara îslamiya îranê hilbijart, 
ne wekî armanc û yekalîker, lewra xe- 
bata çekdarî ya bi xwîn me pêşve bir, 
û niha jî hekî derfet hebe, dîsan em 
dikarin ku xebata çekdarî wekî yek ji 
şêweyan bi karî bînin. 

Hekî rewşa siyasî û herêmî rê bide 


"Hatina DAÎŞ'ê bo Hewlêrê û nêzîkbûna wan bi 
Mexmûr û Giwêrê ji aliyê îranê ve, bernamerêjî 
jê re hatibû kirin, îranê xwast ku wan bîne wir 

û Kurdan ceza bike". 

me, renge wekî şêweyekji şêweyan 
em bi kar bînin, lê niha ew rewş ji bo 
me di cihê xwe de nine, û em nikarin 
li vir rûnên û herin nav îranê de xe- 
bata çekdarî bikin”. 

Hicrî derheq pirsa Kongireya 
Neteweyî jî bo Ajansa Anadolo 
dibêje ku berjewendiya hizbî sedema 
paşvemana wê ye û got: “Di demekê 
de ku hêza Kurd, hemû yekparçe ye, û 
hemû di hizra berjewendiyên xwe de 
ne, ne berjewendiya neteweyî, wisa 
Kongireya Neteweyî nahê lidarxistin. 
Belkû dibe li ser bingeha berjewendi- 
ya neteweyî pêk bê. 

Niha bo berjewendiya hizb û girûp û 
deste ye, heya wê demê ku ew pêvajo 
berdewam be, pêkanîna Kongireya 
Neteweyî ser nagre, hekî ser bigre jî, 
di berjewendiya yek yan du aliyan 
de dibe, pêştir jî her bi vê sedemê ve 
Kongire bi rê ve neçû. 


"îran penaberên 
Efxanî perwerde 
dike, û piştre jî 
wan dişîne nav 
refên DAÎŞ'ê de". 


Lewra ez geşbîn nînim bi lidarxistina 
vê kongireyê li ber berjewendiyên 
hizbî”. 

Birêz Mistefa Hicrî, Partiya Demokrat 
a Kurdistana îraqê û PKK’ê tawanbar 
dike û dibêje: “Her aliyek bixwaze 
ku Kongireya Neteweyî ji bo berjew- 
endiya xwe bixe jêr hejmoniya xwe 
de, eva ser nagre”. 

Di dawiya axivtina xwe de, sekreterê 
giştî serkevtina Kobanê li dijî DAÎŞ’ê 



bi girîng da zanîn, û got ku ew vê hemû xaka kurdistanê de. 

yekê bi serkevtina xwe dizanin, û 
hêviya vê yekê xwast ku ew serkevtin 
destpêkek be ji bo têkbirina DAÎŞ’ê di 


De Mistura: Hikûmeta Sûriyê êrîşên esmanî radiwestîne 



N avenda Nûçeyan- Şandeyê 
navdewletî ji bo Sûriyê 
Staffan De Mistura ragi- 
hand ku, Hikûmeta Sûriyê razî 
bûye êrîşên asmanî li bajarê Helebê 
rawestîne ji bo ku di dema 6 hefti- 
yan de şer û pevçûnên li wî bajarî bi 
dawî werin. 

De Mistura di kongreyeke rojname- 
vaniyê de li New Yourkê aşkere kir ku 
bombebaran, êrîşa bejayî û topbaran 
wê 6 heftiyan li Helebê bê rawestan- 
din. 


Lê derbarê ragihandina rawestandina 
şer li Helebê, De Mistura got: “Em li 
benda biryara fermî ya Şamê ne ji bo 
rawestandina şerê li wî bajarî.” 
Şandeyê navdewletî ji bo Sûriyê wiha 
domand: “Emê di demeke nêzîk de 
vegerim Şamê û serdana Helebê jî 
bikim piştî ku lihevkirina dawî ya 
derbarê rawestandina şer li Helebê 
pêk were.” 

De Mistura herwiha bal kişand ku ew 
hêvî dike hikûmet û dijbereya Sûriyê 
alîkariya Neteweyên Yekbûyî bikin. 



Li Urmiyê tenê %3’ê rayedaran Kurd in! 


L i parêzgeha Urmiyê ya 

rojhilata Kurdistanê tenê 
%3’ê rêveberiyên giştî dane 
kurdan. 

Li gora malpera bi navê “ruwange. 
net” ku nûçe û agahiyên Rojhilatê 
Kurdistanê belav dike, li parêzgeha 
Urmiyê 160 rêveberiyên giştî hene ku 
tenê rêveberên 5 ji wan saziyan kurd 
in. 

Li gora malperê, tenê qaymeqamên 
bajarên Şino, Bokan, Serdeşt, Pîranşar 
û Mehabadê kurd in, di demekê de ku 
zêdetirî 1.5 milyon kurd li parêzgeha 
Urmiyê dijîn. 

Di nûçeyê de gazinde li Serokomarê 
îranê Hesen Rûhanî hatiye kirin ku 
di dema hilbijartinan de gellek tiştên 
xweş gotibûn, soz û mizgîniyên baş 
dabûne Kurdan, lê sozên xwe bi cih 


neanî. Her wiha ev rexne jî li Rûhanî hatiye girtin ku ne tenê rewşa Kurdan piştî hatina Rûhanî baş nebûye lê kambaxtir jî 
bûye, çimkî ew rêveber û berpirsên kurd ên ku di dema serokomariya Mihemed Xatemî de hatibûn wergirtin, dîsa ji kar hatin 
dûrxistin, û îdareya Urmiyê tenê kete destê azeriyan. 


Li gora serjimêriyên fennî, hejmara nifûsa parêzgeha Urmiyê heta sala 2011 ’an zêdetirî 3 milyon û 80 hezar kesî bû, ku herî 
kêm 1.5 milyon jê kurd in. 

Rejîma îranê sedema sereke a çûna xortên Kurd bo nav DAÎŞ’ê 




Dara Natiq 


H er wekî bo tev aliyekî rohn 
û eşkere ye, rejîma Ko- 
mara Îslamî a îranê cuda 
ji hewildan bo bidestxistina çekên 
etomî û binpêkirina yasa û rêsayên 
navneteweyî û kiryarên dijî mirovî, 
berdewam siyaseta hêjmûnîxwaziya 
xwe di asta herêma Rojhelata Navîn 
de û ji rêya çêkirina girûpên terorîstî û 
saportkirina wan de, dimeşîne. 

Di vê dawiyê de jî anku di sala 
1392’an a Rojî (2014)’an de, rejîma 
îranê bi harîkariya Hizbullah a Lub- 
nanê û dewleta wê demê ya Malikî 
û rejîma Esed ya hevpeymanê xwe, 
rêkxistina terorîstî a Dewleta Îslamî a 
îarq û Şamê anku DAÎŞ, ava kirin. 

Armanca sereke a rejîma îran di vê 
pirosesa dijî mirovî de, eva bû ku bi 
rêya wê rêkxistina terorîstî, zext û 
givaşên ser dewleta dîktator a Esed li 
Sûriyê kêmrengtir bike û serhildana 
azadîxwazî ya wî welatî bi wan ter- 
orîstên çepel û qirêj re hevrîş bike, û 
rejîma Sûriyê ji herifînê biparêze. 

Ya din û li hemiyan girîngtir ew bû ku 
gelê mafxwaz û azadîxwaz yê Kurd bi 
taybetî li Kurdistana Başûr û Ro- 
java, bi şerekî kavilker û nexwastî re 
berbirû bike, û destkevtên gelê Kurd 
li Kurdistana Başûr ku berhema deyan 
sal xebat û berxwedan û qurbanîdan 
ya wî gelî ye, ji nav bibe. 

Nemaze di demekê de ku xelkê Kurd- 
istana Başûr xwe ji bo kernevala li- 
darxistina dewleteke serbixwe berhev 
dikirin, û Kurdistan bibû navendek 
bihêz a geşekirina aborî û êvirgehek 
tena û bi hev re jiyana aştiyane a tev 
pêkhateyên wê herêmê û hevdem 
geşekirin demokrasî û azadiyê di vê 
herêmê de, bala tev aliyekî kêşabû 
aliyê xwe, û şahî û keyfxweşî xistibû 
nav dilê her Kurdekî welatparêz de. 

Lê çavên neyar û dujminên Kurd û 


nemaze rejîma îranê ew çende qebûl 
nedikir ku rastiya han bibîne. 

Lewma di pîlanek di pêş de darêtî 
û bi hevkariya hevalbendên xwe, bi 
organîzekirin û rêkxistina wî şerî bo 
aliyê Kurdistanê û bajarê Kobanê, 
xwast pêşî ji piroseya avabûna dewl- 
etek serbixwe ya Kurdî bigre, û zext û 
givaşên ser dewleta wê demê ya Ma- 
likî yê hevpeymanê xwe li Bexdayê 
kêmreng bike. Şerek ku di bingeh de 
şerê navbera Şî’e û Suneyên Ereb bû, 
û ji aliyê îranê ve dihate rêkxistin û 
di xizmeta siyaseta şerxwazane ya 
rejîma îranê de didome. 

Lê xêncî vê siyaset û stratêjiya hovane 
ya rejîma îranê di asta herêmî de, li 
gor belgeyên heyî û eyan, rejîmê bi 
sedan kes ji xelkê wî welatî û nemaze 
Efxaniyên penaber di îranê de, bi 
xapandin û perwerdekirina wan, bi 
merema encamdana kiryarên terorîstî, 
şandine nava terorîstên DAÎŞ’ê de. 

Rejîmê di rojhelata Kurdistanê de, 
bi avakirin û saportkirina girûpên 
tundajo yên selefî, bi merema lawaz- 
kirina hesta neteweyî di nava gelê me 
de, hewla xapandina xortên Kurd bo 
çûna nava DAÎŞ’ê dide. 

Rejîm bi dana îzin û derfetên cur bi 
cur bi wan girûpên tundrev yên olî, 
j i rêya tirîbûnên mizgewt û çalaki- 
yên cur bi cur xortên neteweya me 
dixapînin, û bo nav girûpên terorîstî bi 
taybetî nav DAÎŞ’ê han didin. 

Rejîm ji rêya wan girûpên tundajo, bi 
mifahwergirtin ji hesta olî ya xelkê 
Kurdistanê, û herwisa wê hejarî û 


bêkariya ku berhema siyaseta dijî 
gelî ya vê rejîmê di kurdistanê de ye, 
xortên gelê me bi vê hêcetê ku hûn 
dikarin di bin siya dewletek Îslamî 
de bigihîjin jiyanek xweş û paşerojek 
geş, wan bo nava refên girûpa terorîstî 
a DAÎŞ’ê han didin. 

Her di encama wê siyaseta han de ye 
ku em dibînin mixabin hin ji xortên 
me bi taybetî di herêmên hejarnişîn 
yên Kurdistanê de bi vê yekê hatine 
lêbandin û tevlî refên wan girûpên 
tundajo bûne. 

Ji aliyekî din ve rejîmê çavê xwe ji 
xebat û çalakiyên wan girûpên tundajo 
ku karê wan xapandina xortên gelê 
me ye bo nava refa cîhad û komên 
terorîstî dimiqîne, û rê ji wan kesan 
re xweştir dike. ji ber ku dizane kesên 
han tu zirarek bo ser wê sîstema 
han nine û rasterast dikevin xizmeta 
berdewamiya siyaseta terorîstî ya wê 
rejîmê. 

Mixabin di bin siya siyaseta çepel a 
vê rejîmê de, mêj dem e ku em dibînin 
welatê îranê bûye tiranzît û nawenda 
sereke ya saportkirin û perwerdekirina 


kes û girûpên terorîstî di asta cîhanî 
û herêmî de. Li her dever û cihekî ku 
kom û girûpên terorîstî serî hildidin 
û kiryarên dijî mirovî encam didin, 
bêşik destê rejîma îranê tê de dixûye. 

Ji her kesekî re eyan e ku li gor 
îdeayên rêkxistina terorîstî a DAÎŞ’ê 
ew ji bo xelafeta Îslamî ya ola sune û 
dijberîkirin tevî pawanxwaziya cîhana 
“teşeyo’ê” hatiye avakirin.Erê gelo 
çawa dibe îran ku wekî yek ji rejîmên 
bawermend bi ola Şî’e û nawenda 
perwerdehiya vê olê û hêjmûnîxwaz 
e, heya niha neketiye ber xezeba wê 
girûpa terorîstî. 

Çawa ye ku ew rejîm bi êrîşên han 
re hevrîş nebûye. Lê ew yek rastiya 
hevalbendiya rejîma îranê bi girûpên 
wekî Elqa’îde û DAÎŞ û...hwd re, dide 
xuyakirin ku wî şerî derveyî sînorên 
xwe û bo têkdana aramî û tenahiya 
herêmî û cîhanî dimeşîne, da ku bala 
raya giştî ji siyasetên dijî gelî û zilm 
û stema navxweyî ya di îranê de 
biherifîne, û siyaseta pawanxwaziyê û 
xewna xwe ya avakirina împratoriyeta 
Îslamî a Şî’e meseb bi cî bîne. 

Şanoya danûstandinên etomî û serkomarên îranê 




Arif Vêlzî 


D i hinek sîstemeke Komarî de 
serkomar xwediyê deshilateke 
tewaw ya birêvebirî û pêgeha 
bihêz ya siyasî di nav nawendên biryar- 
danê û comgeyên hikûmetê de ye, û bi 
giştî birêvebirê siyaseta navxwe û derve 
ya welatê xwe ye. 

Lê bi dirêjiya hatina ser kar a Komara 
îslamiya îranê her tim serkomar di 
vî welatî de mohreyeke bê deshilat 
bûye, ku tenê di dema hewce de wekî 
kartek ji aliyê rêberê olî yê rejîmê ve pê 
hatiye lîstin, û yê ku xwediy deshilata 
siyasî, leşker û aborî ye di welat de, û 
hemû nawendên xwedî rol û li serveyî 
hemiyan dezgehên îstixbaratî û ewleka- 
riyê di destên wî de ne, û ew darêjerê 
siyasetên derve ye, nûnerê xwedê li ser 
topa erdê, wate rêberê vê nizamê yanî 
weliyê feqîh e. 

Piştî serkevtina şoreşa gelên îranê di 
sala 1989’an de, em dibînin ku siyaseta 
şaş û serkutkarane û fetisandina dengê 
neyaran di navxwe ya îranê de, û 
hevdem siyaseta handan û destêwerdan 
û saportkirina girûpên binajo û terorîst 
di welatên cur bi cur ên cîhan û herêmê 
de, carina serhildana dengên nerazî di 
navxwe ya welat û dijkiryara nawendên 
cîhanî û welatên mezinhêz lê ketiye. 

Di wan deman de jî Komara Îslamî 
heya wê cihê ku karîbe, ji riya dem û 
dezgehên serkutkar ve bi girtin û kuştin 
û îşkenceyê dengên nerazî ji bo demekê 
bê deng kiriye, lê her dema ku guman 
di hêz û şiyana xwe di hemberî rêjeya 
zaf ya xelkê û dengê nerazî de hebûbe, 
û hest bi metirsiya dirustbûna pêleke 
neraziyan di asta navxwe û cîhanê 
kiribe, rabûye û dest kiriye bi organîze- 
kirina şanoyekê ku qehramenê wê her 
mohreyeke ser bi wilayeta feqîh bûye, 
lê bi rûçikeke nû û çewaşekar bona vê 
ku di posta serkomariyê de her dirêjiyê 
bide siyasetên rêberê nizamê û fer- 
manên wî cî bi cî bike. 

Lewra em dibînin ku hertim serko- 


mar bi diruşmên birîqedar wekî 
“serdarê avedankirinê” û “gotûbêjên 
şaristaniyetan”, û “hezkirin” (Mêhrw- 
erzî) û “hêvî û çaksaziyan” û ...hwd 
di dema hilbijartinan de, bi qewl û 
sozên derev yên wekî dahata petrolê û 
erzankirina nirxa hewcehiyên jiyanê, û 
vekirina civakê di warê siyasî û civakî 
û ...hwd bi xelkê, û herwisa bi mifahw- 
ergirtin ji hesta xelkê bêzarbûyî siwarî 
van pêlan bûn, û hêdî hêdî ew şîpel ber 
bi rexên aramiya demkî ve pêşve birin. 

Dawî şanogeriya Komara îslamiya 
îranê hilbijartina gera 11 ’emîn ya 
serkomariyê bû ku tê de Hesen Rûhanî 
bi rûçikek reformxwaz ve hate qadê, û 
bi dana komek diruşmên reng bi reng 
bi tex û qatên civakê, û bi kêmaniyên 
neteweyî û ayînî, bi giştî û baştirkirina 
rewşa herifî û aloz ya welat û riz- 
garkirina wê ji destê gemaroyên aborî 
û li serveyî hemiyan jî hewldan bo bi 
encam gehandina keysa etomî û komek 
qewlên bê bingeh yên din, ji sindûqên 
dengdanê hate der. 

Lê ji wê demê şûnde em dibînin ku ne 
tenê her li ser asta navxwe ya welat 
tu guhertinek nehatiye pêş, û siyaseta 
deshilatê di hemberî gelên îranê de he- 
man siyaseta berê ye, belkû heya rêjeya 
girtin û îşkence û bidarvekirinan bi 
awayekî berçav zêde bûye û li ser asta 
derve jî serbarê hewla zaf ya civaka 
cîhanî ji bo rêgirtin ji destêwerdanên 
wî welatî di nav karûbarên navxwe ya 
welatên din de, û herwisa bi encam 


gehandina danûstandinên etomî ên xwe 
li gel welatên 5+1, lê heya niha jî îran 
li ser wan siyasetên xwe berdewam e, û 
danûstandinan tu deskevtek tunebûye, 
û wisa diyare ku annancên Komara 
Îslamî wextkujî û girtina poanên zêdetir 
e. 

Her gotara serkomar Hesen Rûhanî 
ku di roja 22’ê Rêbendana îsal wate 
36’emîn salvegera serkevtina şoreşa 
gelên îranê û li Tehranê de pêşkêş 
kir, selmînerê vê rastiyê ye ku ser- 
barê nîşandana hinek ji cudahiya bîr û 
boçûnan di navbera baskê kevneparêz 
û binaojxwaz ya Xamineyî û alîgirên 
wî, û baskê serkomar û reformîstan, lê 
stratej iya her du aliyan di dawiyê de her 
kirîna demê û lîstina bi cîhana derve ye. 

Herçend ku Hesen Rûhanî di beşek ji 
axivtina xwe de, serbarê dijberîkirina 
baskê tundrev ê nizamê di gel lihevkiri- 
na Jinêvê, domandina danûstandinan 
û lihevkirina du qonaxî wekî deskevt 
hesiband û di heman demê de, dijberên 
dirêjîpêdana rewta gotûbêjan wekî 
îxanetkarên pişt eniyên şer hesiband û 


ew wekî sehyonîstan şibihandin, lê di 
beşeke din ya axivtina xwe de her wekî 
salên destpêka hatine ser kar a Komara 
Îslamî bi tundî dibêje ku: “Ne şerqî, Ne 
Xerbî, Comhuriyê Îslamî”, (ne rojhilat, 
ne rojava, Komara Îslamî), û hevdem 
gefa vê yekê dike ku hekî danûstandin 
negihîjin encamê, Eva Rojhilata Navîn 
tu carî aştiyê bi xwe ve nabîne, û tenê 
rê ji bo binbirkirina teror û tundûtîjiyê 
di vê herêmê de hebûna Komara Îslamî 
ye, lewra ew danûstandin di berjew- 
endiya cîhanê de ne, û baştir ew ku bi 
başî mifahê jî wergirin. 

Niha bi berçavgirtina vê yekê ku Xam- 
ineyî rêberê nizamê çend rojan berî 
axivtina Ruhanî de ragehandibû ku ez 
digel lihevkirina xirap de nînim, û hekî 
biryar ew e lihevkirinek hebe, baştir 
ew e ku lihevkirineke yekcarî be, û 
mijarên giştî û hûrdekarî ji hev nehêne 
cudakirin, ji me re eşkere dibe ku ser- 
barê hinek cudahiyan li ser birêveçûna 
danûstandinan, annanc û stratejiya 
herdu aliyan her yek tişt e, û di rastî de, 
du aliyên yek sikeyî ne. 

“Kurdan gellek 
dost hene, û 
piştgiriya wan tê 
kirin”. 



nemînin”. 



u Barzanî got ez 
rê nadim di hem- 
berî cenaze û dîlên 


DAÎŞ’ê de kir- 
yarên xirab encam 
bidin”. 



“Hekî federalî 

/V 

bo Iraqe negun- 
caw be, Kurdan 
bijardeyek din 
heye”. 


Çeka navikî, yan pereyê petrolê 



/V 

ran û welatên 5+1 roja 3’ê Ser- 
maweza îsal (24’ê Novemberê) di 
civîna Jinêvê de, bi awayekî demkî 
li hev kirin, û li gora lihevkirina wan, 
diviya ku îran di hemberî hilgirtina 
hinek ji dorpêçên aborî ji aliyê Amerî- 
kayê ve, çalakiyên xwe sînordar bike. 

Herwisa ji bo piraktîzekirina vê li- 
hevkirina demkî, derfeteke heft mehî 
bi îranê hate dan. Dewreke nû ya 
gotûbêjan di navbera Wezîrên Karûbarê 
Derve yên Amerîka û îranê roja 14’ê 
meha Çileya Paşîn (24’ê Befranbarê) di 
bajarê Jinêvê de bi rê ve çûn. 

Çend rojan piştre (20’ê Çileya Paşîn) 
Obama ragehand: “Hekî dasepandina 
gemaroyên aborî yên nû bi ser îranê 
de, di kongreyê de bêne pejirandin, eva 
wê xisarê bigehîne dîplomasiya me, û 
Amerîka jî wê ji hevalbendên xwe dûr 
bikeve, û rejîma îranê jî cardin, ser ji 
nû wê dest bi domandina pirograma 
xwe ya navikî bike”. 

Rêberê Komara îslamiya îranê, wate 
Xamineyî jî ragehand ku: “Bona vê ku 
em li hev bikin, me berfirehtirkirina 
emrazên mehandina Oranyomê, berhe- 
manîna Oranyona %20, çalakiyên karx- 
aneya Erak û Fordûyê, carê ragirtine, 
ku wisa bû bi awayekî lojîk me pêngav 
hilgirtine, lê aliyê din dixwaze ku bacê 
ji me bistîne”. 

Ew axivtina Xamineyî di demekê de ye, 
ku hem Ajansa Navneteweyî ya Têhna 
Navikîji karê îranê razî nine, û hem 
jî balyozê Rûsiyê ragehandiye ku ew 
amadekariyê ji bo avakirina duyemîn 
binkeya atomî di bajarê Bûşihrê de 
dikin. 

Bêguman demekê gotûbêj digihîjin en- 


camê ku herduk alî hinek ji daxwaziyên 
xwe bêne xwar, bona vê ku bigihîjin 
lihevkirinekê, ku herdu alî tê de pêşbir 
bin. 

Lê wisa diyare ku di van gotûbêjên 
navikî yên di navbera îran û welatên 
5+1 de, tu yek ji wan aliyên sereke 
wate îran û Amerîka baweriya wan bi 
hevûdu nine, û her yek ji wan di hewla 
wergirtina poanên zêdetir û serkevtin bi 
ser aliyê din de ye. 

Hekî di dema diyarîkirî de, herdu alî 
nekarin bo cara dawiyê li hev bikin, 
wisa dixuye ku kongireya Amerîkayê 
ku di destê komarîxwazan de ye, li 
dijî dirêjkirina pêvajoya gotûbêjên 
navikî be, û komek dorpêçên din yên 
aborî bi ser îranê de bisepîne (herçend 
ku Obama mafê vetoyê heye, lê bo 
vetokirinê hewcehiya wî bi piştgiriya 
34 senatoran di senayê de heye) û di 
hember de îran jî wê wisa nîşan bide, 
ku ew bi wan dorpêçên aborî nakevin 
qedeman, lewra wê mîzê gotûbêjê bi 
cih bihêle, ku encama biryareke bi vî 
rengî, ji aliyekî ve pêdagiriya rejîma 
îranê li ser mehandina Oranyomê û 
hewldan ji bo bidestxistina çeka navikî 
dibe, û ji aliyekî din ve di encama 
dasepandina dorpêçan , xelkê welatê 
me zêdetir ji caran wê bikevin bin barê 
giran yê destengî û bêkariyê de. 

Herçend ku ew rejîma ne cihê baw- 
eriyê ye, û dûr nine ku her niha jî ku 
gotûbêj berdewam in, ew bi awayekî 
veşartî di hewla bidestxistina çeka 
navikî de bin, ku renge hederdana demê 
(kuştina wext) ji aliyê wan ve, yek ji 
siyasetên wan be, bona gihîştina bi vê 
armancê, (lewra jî komarîxwaz li dijî 
dana derfeta zêdetir bi rejîma îranê ne), 
lê renge berjewendiya herdu aliyan 



bo ser sifreyan! 



Şehab Xalidî 


wate Amerîka ji aliyekî ve, û rejîma 
îranê ji aliyekî din ve (berjewendiya 
rejîmê, ne berjewendiya xelkê îranê) 
di lihevkirineke din de be, ku hem 
Amerîka neçar nebe ku vebijêrkeke 
din hilbijêre, ku hewcehiya wê bi dana 
nirxeke zêdetir e (ji ber ku di vê qonaxa 
hestiyar de Amerîka şer li dijî terorîzmê 
di herêma Rojhilata Navîn û bi taybetî 
di Kurdistanê de dike), hem jî rejîma 
îranê ku bi xwe di rewşeke pirr xirab 
ya aborî de dijî, nekeve bin barê zext û 
givaşa zêdetir ya siyasî û aborî de, ku 
bêguman di encam de, eva xelkê hejar 
û desteng ê welatê me ne ku zirara herî 
zêde wê bibînin. 

Lê xala balkêş û girîng ew e ku dîroka 
36 salan deshilatdariya Komara 
îslamiya îranê eşkere kiriye ku ew di 
dawiyê de riyekê hildibjêrin ku tenê 
û tenê bikare alîkar be bo domandina 
temenê deshilatdariya wan û girîng 
nine ku qedera xelkê hejar û desteng yê 
welatê me çi bi ser de tê, vêca ew rê bi 
cih hêlana mîzê dan û standinan be, yan 
jî serîtewandina di hemberî daxwaziyên 
Amerîkayê ji bo xwe rizgarkirin ji bin 
barê giran yê dorpêçên aborî ji aliyekî 
û kuştina demê ji aliyekî din ve, bi 
armanca bidestxistina çeka navikî. 

Lewra jî em hêvîdar in ku welatên 
5+1 bi berçavgirtina vê siyaseta dijî 
gelî û deshilatxwaziya rejîma îranê, 
siyasetekê bigrin pêşiya xwe, ku tê 
de pêşbir ne rejîma îranê, belkû xelkê 
belengaz ê welatê me bin, ku ew xelkê 
welatê me, ne xwazyarê çeka navikî, 
belkû xwazyarê av û elekterîka belaş! 

(ku Xomêynî qewlê wê dabû xelkê 
îranê), û anîna perê petrolê bo ser si- 
freyên wan in! (ku Ehmedînijad qewlê 
wê dabû xelkê), û bi kurtî xelkê welatê 
me têhniyê azadî û demokrasiyê ne. 

Stêrkên Hêviyê 


Agirî 


Birêz Rostem cehangîrî: «Şehîdkirina herdu serkirdeyên PDKÎ 
wate Dr. Qasimlo û Dr. Sadiq bo min pirr bi jan bûn» 


H: Arif Velzî 


B irêz Rostem Cehangîrî kurê 
Ne’man Cehangîrî, xelkê 
gundê Bendê ya ser bi bajarê 
Urmiyê, li sala 1964’an, her di wî gundî 
de jidayîk bûye û xwandina despêkî 
jî her di wî gundî de bi dawî aniye, û 
piştre çûye bajarê Urmiyê bona xwan- 
dina nawendî. 

Di wê demê de şoreşa gelên îranê dest 
pê dike. Lewra wekê gellek ji zarokên 
wê serdemê ji xwendinê vediqete û 
dikeve nava jiyana bi zehmet a wê ser- 
demê, û çi tamekê ji jiyana zarokatiya 
xwe nibîne. Her wê demê dayîka xwe ji 
dest dide. Wê demê bi sedema nesaxiyê 
dayîka wî dibin bajarê Tehranê, mix- 
abin her li wir koça dawiyê dike, û bi 
sedema şer û alozî û şoreşa gelên îranê 
her li Tehranê bi axê tê sipartin, bi vî 
awayî dîtina termê dayîka wî, nabe para 
wî û malbata wî. 

Birêz Rostem Cehangîrî derheq 
nasyariya bi PDKI re weha bersiva 
pirsyara me da: “Piştî serkevtina şoreşa 
gelên îranê gellek partî û rêxistin peyda 
bûn, û yek ji wan PDKÎ bû ku di gundê 
me de binke ji xwe re danî, û xizm û 
kesên min ku yek ji wan birayê min bû, 
bûne pêşmergên PDKI, wate ji aliyekî 
ve Kurdbûn, û rewşa şer di cihê jiyana 
me de, û eva ku çend kes ji xizm û kes- 
ûkarên me pêşmerge bûn, û kesûkarên 
me gellek caran ji aliyê hikûmetê ve 
dihatin girtin û bi mehan û salan di 
girtigehan de diman, ez bi PDKÎ re 
nasyar bûm, û bi vî awayî hemû ew 
dîmen wekî fîlmekê di mêjiyê min de 
cih girtin, û bandora xwe li ser min 
danîn û ez ketim nav rêxistinên nihênî 
yên PDKÎ de.” 

Navbirî derheq tevlîbûna bi refên 
pêşmergên PDKI re weha dibêje: “Ez 
di sala 1982’an li ber karê nihênî yê 
teşkîlatîji aliyê rejîma îranê ve hatim 
şopandin. Çendîn hevalên min yê wê 
serdemê hatin girtin, lê ez reviyam 
û tevlî pêşmergên PDKI bûm li hêza 
Şehîd Niho ya wê serdemê, û her wekî 
dizanin ez heya niha jî di PDKÎ de 
xebatê dikim û poşman ninim, jiber 
ku hem xwandin, û hem jî gellek kes 
û karên xwe min ji dest dan, bi taybetî 
dayîk û bav, û bira û hevalên xwe yên 
hizbî. Min bi jiyana pêşmergatiyê dest 




pê kir û bûme kadrê PDKÎ, û piştre 
berbirsê navçe û şaristanê, û li sala 
1994’an di kongireya lO’mîn de bûme 
endamê rêberiya PDKÎ û niha jî her 
endamê rêberiya PDKÎ me. 

Birêz Rostem Cehangîrî derheq 
bîreweriyên herî nexweş ên jiyana xwe 
weha dibêje: “Hûn dizanin ku xebat di 
nava çiya û deştû dolan û jiyana dûr ji 
malbat û heval û hogiran pir nexweş e, 
şehîdkirina birayê min û hemû heval û 
dostên di xebata nehêdî de, û ew hemû 
pêşmerge û kadrên ku hatin şehîdkirin, 
her yekji wan eş û jana taybet bi xwe 
hebûn, lê şehîdkirina her du serkird- 
eyên PDKI wate Dr. Qasimlo û Dr. 
Sadiq bo min pir bi jan bûn. Min hest 
kir ku Kurd di vê dinê de, bê xwedî ne, 
û tu kes nine ku li wan xwedî derkeve, 
lewra eva ji min re pirr nexweş bû”. 

Navbirî derheq jiyana xwe ya hevpar 
weha dibêje: “Di sala 1993’an de digel 
keçeke Kurd bi navê Soreya, me jiyana 
hevpar pêk anî. Wî çaxî min nekarî wê 
keçê ji malbata wî bixwazim, ji ber ku 
malbata wê nediwêran ji tirsa dewletê, 
wê bidin min, lewra bi neçar min ew 
revand. 

Niha jî me 3 zarok ji wê jiyana xwe ya 
hevpar hene. Hetem navê birayê min bû 
ku şehîd kirin û min navê wê danî ser 
kurê xwe yê yêkemîn, Kanî keça min, 
zaroka duyemîn e, û Diyako jî kurê min 
û zarokê sêyemîn e, û her sê jî dixwînin 
û hêj xwandina xwe bi dawî neanîne”. 



“Hetem navê 
birayê min 
bû ku şehîd 
kirin, û min 
navê wî danî 
ser kurê xwe 
yê yekemîn 


Birêz Rostem Cehangîrî 
di dawiyê de dibêje 
ku ez zarolc bûm ku 
bûme pêşmerge, û niha 
jî bi ser û rêdîna spî jî 
hêj pêşmerge me, û ez 
serbilind im ku min karî 
xizmeta gelê xwe bikim, 
hekî gelê min ji vê xebata 
min razî be bo min hemû 
tişteke û ji hemû sermaya 
cîhanê mezintir e, û li 
ser vê baweriyê me ku 
gelê Kurd rojekê wê ser 
bikeve, eva rêya dîrokê 
ye û dîrok hertim li dijî 
Kurdan nabe. 

Diyardeya sinetkirina keçan di Iranê de 



D igel vê ku xebata jinan di 

cîhanê de çendîn qonax birîne 
bona gihîştina bi beşek ji ma- 
fên wan yên zewtkirî, lê tundûtîjî li dijî 
jinan her di vegeşînê de ye. 


Yek ji wan tundûtîjiyên ku berbirûyê 
jinan dibe, diyardeya sinetkirina jinan 
e, ku ew jî tundûtûjiyeke fîzîkî ya cuda 
ye ji tundûtîjiyên din. 


Li gora raporeke rêkxirawa neteweyên 
yekgirtî nêzîk bi 140 milyon jin di 
cîhanê de hatine sinetkirin û li gora 
serjimêriyên UNSEF’ê, di salê de aliyê 
kêm 3 milyon jin û keç, heya temenê 15 
saliyê, di 28 welatên Asyayî û Afrîqayî 
de têne sinetkirin. 


Diyardeya xetenekirinê dîrokek dûr û 
dirêj heye, û taybet nine bi tu ayînekê, 
û di çi pirtûkeke esmanî de bas jê 
nehatiye kirin, û diyardeyeke kevnar e. 
Fleya niha jî ku serdema bi cîhanîbûnê 



û gihîştina civaka mirovahiyê ye bi ko- 
pka pêşkevtinê, lê ew diyarde her dirêjî 
heye, û bi taybetî di welatên Rojhilata 
Navîn û Afrîqayê de. 

Jin cardin bi hêceta ol, û sunetîbûna 
civakê dibin qurbanî, û taliya wê êş û 
azara bê binî, ku di temenê zarokatiyê 
de, li derheq wê hatiye kirin, wekî 
qapûs û sîbereke metirsîdar gefê li 
jiyana wê dixwe. 

Civaka Kurdî jî, civakek e ku çandeke 
daxistî heye, lewra baskirin ji hinek 
mijaran hêla sor û eyb e. Yek ji wan 
diyardeyan jî ku berbirûyê jinan dibe, 
û jinan dike gorî, diyardeya sinetkirinê 
ye, û hevdem baskirin ji vê diyardeyê 
heya niha jî bi awayekî ku hewce ye, 


bas jê nehatiye kirin, û hewl bo bin- 
birkirina wê di asta hewce de nine, û 
hêla jî xetene kirina jinan tê d eheye, 
serbarê vê ku diyardeyeke çavlêkerî ye. 
Flekî em bêjin ku ew diyardeya kirêt di 
civakê de nemaye, rast nine, lê bi xweşî 
ve bi sedema hişyariya dê û bavan, û 
herwisa civaka Kurdî bi kêfxweşî ve 
hatiye kêmrengkirin, lê dîsan her berde- 
wam e, û ew yek jî vedigere ser vê ku 
deshilat û rêkxiraw û çalakên biyavên 
jinan, kar û çalakiyên xwe tenê di 6’ê 
Şibatê de kurt dikin, û mixabin ku 
piştre karên wan kêmreng dibe, û çala- 
kiyên wan berdewamiya wan tunabe, û 
zirarên wê diyardeyê nahêne baskirin. 

Flerwisa eşkere ye ku civak bi hêsanî 
wan kesan di nav xwe de cih nade ku 


li ser kevneşopiyên civakê naçin pêş, û 
wan wekî kesekî ji rê derketî, û bîhanî 
di civakê de dizanin, û ji aliyekî din 
ve jî ol û takên civakê heya niha jî ji 
di warên cesteyî û derûnî û civakî yên 
keçên sinetkirinê de, ji zirarên sinetkir- 
inê nehesiyane. 

Flewce ye ku deshilat û rêkxirawên 
taybet bi jinan pêngavên micid hilgirin 
bona binbirkirina vê diyardeyê, vêca 
çi bi derkirina yasayekê be, yan bi 
hişyarkirina takên civakê, û herwisa 
hebûna sîstemeke perwerdehî ya mod- 
em û şaristanî û palpiştiya medyayeke 
bihêz ku dibin palpişt û mîkanîzmeke 
nû, ji bo binbirkirin û berbirûbûna 
diyardeya sinetkirina keçan. 


Roja valantaynê hind jî hêsan nine 



L i gorî nerîta salane her kes bona 
derbirîna soz û hejêkirina xwe, 
li benda roja 14’ê February dibe 
ku bi roja valantaynê hatiye naskirin. 
Lewra îsal pêgeya “WEAU” ya ser 
bi nawenda “NBC” ya Amerîkayê di 
derbarê roja valantaynê de 12 bûyer 
belav kirin ku tê texmînkirin, ew cara 
yekemîn be bas ji wan tê kirin. 

Ka bila em bi hev re zanyariyên derheq 


wan 12 bûyeran bixwînin: 

1- Di roja valantayne de xerca mêran du 
qasî xerca jinan e, û digîje 130 hezar 
Euro’yan. 

2- Bona roja valantaynê tenê di welatê 
Amerîkayê de nêzîkî 8 Milyard qapên 
şirînî û şirînokan tê berhemanîn, bi 
wateyek din, hekî em wan şirînokan 
yek yek li kêleka hevdû danên, bi qasî 


navbera Rom a pêtextê welatê îtaliya û 
herêma Arîzonaya Amerîkayê be. 

3- Her sal li Amerîkayê û di roja valan- 
taynê de 1 milyard kartên pêrozbahiyê 
têne veguhertin. 

4- Herwisa di vê rojê de nêzîkî 50 mi- 
lyon gul têne veguhertin. 

5- Di vê rojê de kartên pîrozbahî û 
hejêkirinê bi dayk û bab, û zarok û 
mamoste û heya ajelan jî tê dayîn. 

6- Di vê rojê de piraniya kiryarên gulan 
mêr in, û bi qasî %73’î ne. 

7- Her sal di roja valantaynê de nêzîk bi 
36 milyaon dil di şiklên sinduq û şirînî 
û şirînokan de tên firotin. 

8- Her sal di bajarê “Vêrona” ya îtali- 


yayê ku cihê hejêkirina herî mezin a 
di navbera Romiyo û Culête ye, 1000 
gotarên taybet bi roja hejêkirinê têne 
pêşkêşkirin. 

9- Yekemîn qalba şirîniyê ku di dawiyên 
sala 1800’î de, ji aliyê “Riçard Kad- 
borî” ve hate çêkirin, di roja valantaynê 
de bû. 

10- Di roja valantayna sala 1876’an de 
bû ku dahênerê bi nav û deng ê cîhanê, 
Elêksandêr Girahambêl li ser aftrandina 
Telefonê bi bêtawan hate nasîn. 

11- Helbesta herî kevnar ku di derheq 
hejêkirinê de hatiye nivîsandin, vedi- 
gere bo 3 hezar û 500 sal berî jidayîk- 
bûna Mesîh û di serdema Someriyan de 
hatiye nivîsandin. 

12- Di sedsalên navîn û di roja val- 
antaynê de, keçikan bona vê yekê ku 
hevjînê xwe yê dahatî di xewnê de 
bibînin, xwarinên cur bi cur û ecêb û ne 
asayî dixwarin. 

Gotinên 

Navdaran 



A: Firat Cewerî 


Mêrekî baş divê êvaran berî her kesî 
ranezê û sibehan piştî her kesî ranebe. 

Balzac 

Di çavên jinê de mêr împerator e. 

Byron 

Ji peyayê baş mêrê xerab demayê. 

Shakespeare 

Bêhevaltî dibe, lê bêcîrantî qet nabe. 

Thonas Fuller 

Ji cîranê xwe hez bike, lê dîwarê navê 
raneke. 

George Herbert 

Dîwarên zexim, cîranên zexim dia- 
firînin. 

Robert Frost 

Tu mêvan ji sê rojan zêdetir nayên 
kişandin. 

Plautus 

Masî û mêvan di sê rojan de kevin 
dibin. 

John Lyly 

Bêdengî jî celebekî hunera peyvê ye. 

Hazzlitt 


Çand 


Agirî 


Necmedîn Xulamî li ser 
keçên Kobanî distre 

Hewlêr (Rûdaw)- Hunermendê kurd Necmedîn Xulamî du 
sirûd tomar kirin ku yek ji wan li ser keçên Kobanî ye, û 
ya din jî li ser xebata wî ya pêşmergayetiyê ye. 

Necmedîn Xulamî ji Rûdawê re got: “Min du sirûd tomar 
kirine. Di demeke nêzîk de, ezê klîpa van herdu stranan amade 
bikim. Sirûdek li ser şervanên jin ên Kobanî ye. Sirûda din jî 
bi navê Pêşmerge ye.” 

Strana “Kiçî Kobanî” teksta Nasir Hisamî ye. Awaza wê ji 
hêla Necmedîn Xulamî ve hatiye danîn. 

Teksta strana Pêşmerge jî ji hêla Îsmaîl Xurmalî ve hatiye 
nivîsandin ku behsa xebata çend salan a pêşmergayetiya Nec- 
medîn Xulamî dike. 

Google lipisporên Kurd digere 




New York (Rûdaw) - Kompaniya 
û malpera lêgerînê ya Google, ku 
beriya niha zimanê Kurdî xistibû nav 
beşa “Googel Translate” (beşa werg- 
erê), ji wan kesên ku kurdiya wan 
“pir baş e” daxwaza alîkariyê dike . 

Google zimanê Kurdî jî li ser beşa xwe 
ya “Google Translate”ê zêde kir lê heta 


niha nehatiye aktîvkirin. 

Ji ber vê yekê Google ji wan kesên 
ku kurdiya wan “pir baş e” alîkariyê 
dixwaze. Ji bilî Kurdî, 23 zimanên din 
jî hene ku di beşa wergerê ya Google 
de ne, lê nehatine aktîvkirin. 

Di daxuyaniya Google de hatiye gotin. 


yên dixwazin alîkariyê bidin Google 
divê forma taybet tijî bikin û ji bilî zi- 
manê xwe zimanê înglîzî jî baş bizanin. 
Ji ber vê yekê, ew kesên ku dixwazin 
di beşa Kurdî de kar bikin divê pir baş 
înglîzî jî bizanin. 

Heta niha nayê zanîn ka beşa Kurdî 
ya Google Translate dê kengî were 
aktîvkirin. 

Heke ew kesên ku Google dixwaze, 
neyên dîtin wê çaxê Google dê li benda 
materyalên saziyên fermî yên navdewl- 
etî be. Ji bona wê jî divê Kurdî li wan 
welatên ku kurd lê dijîn, bibe zimanê 
fermî û di qada navdewletî jî were 
bikaranîn. 

Lê heke başûra Kurdistanê serxwebûna 
xwe rabgehîne, wê demê Google dê 
rasterast beşa Kurdî ya Google Trans- 
late aktîv bike. 


Pirtûka li ser Pêşmerge rastî eleqeyek mezin hat 


Pirtûka bi navê “Dilopek ji xebata Pêşmereyekî” li Duhokê 
ji hemû pirtûkan zêdetir hatiye flrotin. 

Nivîskar û pêşmergeyê kevin Dr. Subhî Reşavayî pirtûkek li 
ser jiyana Pêşmerge nivîsiye ku sala 2014’an li Dihokê rastî 
eleqeyek mezin hatiye. 

Navê pirtûka wî “Dilopek ji xebata Pêşmergeyekî” ye ku tê de 
behsa xebat, mêrxasî û zoriyên jiyana Pêşmerge piştî Raperîna 
1991’an dike. 

Nivîskarê pirtûkê dibêje, min hizir nedikir pêşwaziyek wisa ji 
pirtûkê bê kirin, lê şerê DAÎŞ’ê wisa kir ku bala xelkê bo aliyê 
Pêşmerge de zêdetir bibe. 

Rûdaw 

Zimanê Kurdî 


r Beşa 11. Dema nivîsînê 


Valahiyên jêrîn dagirin 




.Cihê razanê ye. 


..cihê rûniştinê ye. 
cihê serşûştinê ye. 



Reng 


Dema xwendinê 



Keek 


Qehweyî 



Tiştonek 



A: Mahir Berwarî 


1- Ji vêrê heta Balete, hemî mihêt 
kurrete, girêçka hey, avi ne. Çil 
nêriyên tiktikî, gon naxu, guhan 
dikî. Teyrek heye ji hêlîn, 16 sal 
nafirit, rojek diçit sere zîn, li 
hêlîna nû digerit. 

2- Xodanê pez û mêş e, bo e'bdal û 
derwêş e. 

3- Di ser avê ra diçit sihê nakit. 

- Di ser avê ra diçit, ne mirov 
dibînit, ne sîberê dikit. Ne pê heye 
ne qaç e, ez dimînim, ew diçe. 

4- Serê şirîn e, binê tehl e. 

5- Tu li kîrê bî, ya bi dûv te ve. 

- Hindî di çimê, nagehimê. 

- Vi berî dikevit ker nabit, bi avê 
bikevit terr nabit. 

- Li nav agir gerim nabe, li nav avê 
nerim nabe. 

- Sibe û êvarê ji hevalê xwe mestir 
e, nîvro biçûktir e. Ez diçim, ew jî 
diçe, ez radiwestim, ew jî radiweste. 

- Ne sivk e ne giran, hem bê ruh e 
hem bê can e, geh dirêj e, geh jî gir 
e, ewê ji me qet ne dur e. 


Têdîtin: Amadekar destkariya 
devoka metelokan nekiriye 

Xwendevanên hêja! 

Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 






















/V 



♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 


E - Mail: Agiri2003@gmail.com Hejmar (248) 



Sînorên herî balkês ên cîhanê bibînin 


Gellek welatên cîhanê hene ku bona rakêşana geştyaran 
bo welatên xwe, û herweha afirandina bîrokeyên balkêş, 
sînorên xwe bi kar anîne. 


1 -Li ser sînorê di navbera Amerîka û 
Mekzîkê de, welatiyên herdu wela- 
tan werzişa volîbolê dikin, û tora di 
navbera herdu tîman de, hema sînorê 
di navbera herdu welatan de ye. 

2- Yarîgeha “Torîno” ku taybet e bi 
werzişa Golfê, ku dikeve ser sînorê 
di navbera welatên Swîd û Fenlandê 
de, yek ji wan sînorên balkêş e, jiber 
ku yarîgehê 18 korikên (çalên) taybet 
bi Golfê tê de ne, ku 9 dikevin sînorê 
Swîdê û 9 jî dikevin sînorê Fenlandê 
de. 

3- Li bakura welatê Çînê û li ser 
sînorê Mengoliyayê, du peykerên 
pir mezin ên Daynasoran hene ku 
hevdu radimûsin û di navbera herdu 
Daynasoran de, rêyek heye ku herdu 
welatan ji hevdu cuda dike. 

4- Di festîvala hunerî ya erdê de, ku di 
sala 201 l’an de bi rê ve çû, huner- 
mendê navdar “Yarislav Kozyar” di 
kêlgeha Horodîskî ya welatê Po- 
lendê, û herweha di kêlgeha Warîz ya 
welatê Okraynê de, wêneyê masiyekê 
xemiland. Navbirî bi wî karê xwe 
bal kişande ser dîroka bazirganiya di 
navbera herdu welatan de. 

5- Avahiyek li bajarokê Barîl Nasaw 
û welatê Belcîkayê û bajarokê Barîl 
Hîltog li welatê Holendê heye ku pir 
balkêş e. Jiber vê yekê ku geştiyarên 
herdu welatan dikarin zenga derê wê 
avahiyê lê bidin, û sînorê di navbera 
herdu welatan ji nawenda derê vê 
awahiyê re derbaz dibe, û zenga derê 
malê, di her du aliyên rast û çep ên 
derî de ne. 

6- Welatê Êkwadorê bi danana 
Pilakard û hêlek sor, parka Mîtad 
Dîlmondê parve kir, û bi vî awayî 
geştyarên herdu welatan dikarin di 
demekê de piyeke xwe bixin bakura 
hêla ostiwa û piyê din bixin başûra 
hêla ostiwayê. 

7- Di sala 2011’ an de, melevanek bi 
navê Elêkz Mostard, bona girtina 
çend wêneyên balkêş di navbera 
herdu Qareyên Amerîkaya Bakur û 
Ûrasiyayê de ku dikeve nêzîk îslendê, 
80 pêyan çû bin avê de. 

Çend rastiyên ecêb 
di kesên çepdest de 



1- 10% ji akinciyên ser erdê, 
çepdest in 

2- kesên bi nav û deng ên 
çepdest ên cîhanê pêk tên ji: 
Napilon, Davînçî, Mîşîlancîlo, 
Enîştayn, Nîyotin, Bîlgeyts, 
Opra, Obama û Cîmî Hênrîks. 

3- 40% ji çepdestan nexweşiya 
Şîzofîrîna hene, eva di demekê 
de ye ku çepdest tenê %10 ji 
akinciyên ser erdê pêk tînin. 

4- Di sala 1996’an de roja 13 
Agust weke roja Çepdestan 
hate diyarîkirin. 

5- Mirovên destrast zaftir dix- 
wazin ku bi aliyê rastê xwarinê 
bicûn, lê kesên çepdest zaftir 


dixwazin ku bi aliyê çepê 
xwarinê bicûn. 

6- Her sal 2500 kes ji çep- 
destan goriyên wan amêran 
dibin ku bo kesên destrast 
hatine çêkirin. 

7- çepdest 3 salan zûtir ji kesên 
destrast dimirin. 

8- Lêkolînên ku hatine encam- 
dan, eşkere kirine ku çepdest 
zêdetir ji rastdestan îmtihanên 
zîrekiyê encam didin. 

9- Gellek vekolîn basa vê 
yekê dikin ku ev zarokane ku 
pêşwext (Premature babies) ji 
dayîk dibin,dibine çepdest. 
Çavkanî: Factslides 





















